
     PATVIRTINTA   

                                                                                                                          Kaišiadorių r. Žiežmarių mokyklos-darželio

                   

„Vaikystės dvaras“ direktoriaus  


                                                                                               2026 m. rugpjūčio 24 d. įsakymu Nr. IS-91
IKIMOKYKLINIO UGDYMO (SI)
S U T A R T I S  Nr.

20____ m. ____________  mėn._____ d. 

Kaišiadorių r. Žiežmarių mokykla-darželis „Vaikystės dvaras“, kodas 190503059, Vytauto g. 44a, 56237 Žiežmariai, (toliau – mokykla), atstovaujamas direktorės Almos Reklaitienės, veikiančios pagal mokyklos nuostatus,

ir

tėvas/motina/globėjas  (reikalingą  žodį pabraukti), atstovaujantys vaiko interesus (toliau – mokinio atstovas) 
__________________________________________________________________________________________

(motinos/tėvo/globėjo vardas, pavardė)

________________________________________________________________________________________________________________________________________

(adresas, el. paštas ir telefonas)

(sutartį pasirašius vienam iš mokinio atstovų, kitas iš mokinio atstovų neatleidžiamas nuo šios sutarties įsipareigojimų vykdymo),

Toliau kartu vadinami Šalimis, o kiekvienas atskirai – Šalimi, sudarė ugdymo pagal ikimokyklinio ugdymo programą sutartį (toliau – sutartis) ir susitarė dėl toliau išvardintų sąlygų:

I. SUTARTIES OBJEKTAS
1. Švietimo paslaugos gavėjas ir Mokyklos padalinys, kuriame ugdomas Mokinio atstovo sūnus/dukra šia sutartimi sutaria:

1.1. Mokykla įsipareigoja Mokinio atstovo sūnų / dukrą (reikiamą pabraukti) 
_____________________________________________________________________________________________________  
(vaiko vardas, pavardė)

ugdyti pagal Ikimokyklinio ugdymo programą ir pagal galimybes sudaryti sąlygas tenkinti jo/ jos saviraiškos poreikius.
1.2. Mokyklos padalinys („Vaikystės dvaras“, „Varpelis“  – reikiamą įrašyti):_______________________________________
1.3. Mokymosi forma – grupinė, mokymo organizavimo būdas – kasdienis.

1.4. Ikimokyklinis ugdymas organizuojamas pagal Steigėjo ir mokyklos direktoriaus patvirtintą ikimokyklinio ugdymo programą.  

1.5. Ikimokyklinio ugdymo tikslas - siekti, kad vaikai įgytų jų amžiaus tarpsniui būtinus savarankiškumo, socialinius, kognityvinius gebėjimus, išmoktų kritiškai mąstyti, nebijotų klausti, pasitikėtų savimi, augtų atsakingais Lietuvos ir pasaulio piliečiais, gerbtų save ir aplinkinius, žinotų savo teises ir pareigas.
II. SUTARTIES ŠALIŲ ĮSIPAREIGOJIMAI
2. Mokykla įsipareigoja:

2.1. Ugdymo procesą organizuoti vadovaujantis LR Konstitucija, Švietimo įstatymu, Specialiojo ugdymo įstatymu, Vaiko teisių apsaugos įstatymu, Išsilavinimo standartais, Švietimo, mokslo ir sporto ministro įsakymais, Steigėjo norminiais aktais, įstaigos nuostatais, Steigėjo patvirtinta ikimokyklinio ugdymo programa ir darbo tvarkos taisyklėmis.

2.2. Ugdymo proceso organizavimą grįsti lygių galimybių, kontekstualumo, veiksmingumo ir tęstinumo principais.

2.3. Nuosekliai, planingai ir turiningai organizuoti ugdymo procesą, individualizuoti ir diferencijuoti ugdymo turinį remiantis vaiko pažinimu, pritaikyti jį specialiųjų poreikių vaikams, skatinti ugdytinių kūrybiškumą ir saviraišką.
2.4. Teikti pedagoginę, specialiąją pedagoginę pagalbą ir, teikiant specialiąją pagalbą, bendradarbiauti su Kaišiadorių pedagogine psichologine tarnyba .
2.5. Teikti socialinę pagalbą vaikams, saugoti nuo fizinę, psichinę sveikatą žalojančių veiksnių, konsultuoti ugdytinių tėvus (globėjus, rūpintojus) vaikų socialinės priežiūros klausimais ir, esant galimybei,  atsižvelgti į jų siūlymus.

2.6. Teikti informaciją tėvams (globėjams, rūpintojams) apie ugdymosi sąlygas, vaikų pasiekimus, pažangą ir elgesį, vertinti ugdymosi rezultatus, supažindinti su jais tėvus (globėjus, rūpintojus), informuoti apie pagalbą teikiančias įstaigas.
2.7. Pedagoginei psichologinei tarnybai nustačius ugdytiniui specialiuosius ugdymosi poreikius ir skyrus ugdymąsi pagal pritaikytą ikimokyklinio ugdymo bendrąją programą, sudaryti individualius poreikius tenkinančią ikimokyklinio ugdymo bendrąją programą ir ją įgyvendinti mokytojui bendradarbiaujant su pagalbos mokiniui specialistais, tėvais (globėjais, rūpintojais).

2.8. Rūpintis vaikų mityba įstaigoje.

2.9. Bendradarbiauti su tėvais (globėjais, rūpintojais) sprendžiant įstaigos valdymo, veiklos, ugdymo proceso organizavimo, vaikų ugdymosi klausimus, inicijuoti tėvų, (globėjų, rūpintojų) dalyvavimą įstaigos savivaldoje, inicijuoti tėvų pagalbą talkinant ugdymo institucijai tvarkant jos aplinką, organizuojant renginius.

2.10. Organizuoti tėvų susirinkimus, pokalbius, diskusijas.

2.11. Bendrojo ugdymo mokyklų mokinių atostogų metu ugdytiniams neprivalomas įstaigos lankymas (pateisinamas praleistas laikotarpis).

2.12. Saugoti ir stiprinti vaiko sveikatą, ugdyti saugios ir sveikos gyvensenos įgūdžius.
2.13. Siekti sąveikos ir abipusio supratimo su vaiko tėvais (globėjais, rūpintojais) vaiko ugdymo klausimais.
2.14. Išlaikyti konfidencialumą.

2.15. Nepriimti sergančių ar (ir) turinčių užkrečiamųjų ligų požymių (karščiuoja ir/ar yra gausių išskyrų iš nosies, kosti, skundžiasi skausmu, viduriuoja, vemia, turi užkrečiamosioms ligoms būdingų bėrimo elementų ir kt.), turinčių utėlių ar glindų vaikų.
2.16. Siekiant išvengti užkrečiamųjų ligų išplitimo įstaigoje, reguliariai ir konfidencialiai tikrinti vaikų švarą ir kitus požymius, leidžiančius nustatyti užkrečiamųjų ligų sukėlėjų nešiotojus.
2.17. Nedelsiant pranešti apie vaiko susirgimą arba susižalojimą vienam iš tėvų (globėjų, rūpintojų).
2.18. Atiduoti vaiką tik blaiviems asmenims. Nepilnamečiams (ne jaunesniems kaip 14 metų) ir kitiems šeimos nariams leisti paimti vaiką tik su įstaigos direktoriaus sutikimu, pagal tėvų prašymą bei pateikus asmens tapatybės dokumentą.
2.19. Pastebėjus, kad vaiko atžvilgiu yra/gali būti taikomas smurtas, prievarta, seksualinio ar kitokio pobūdžio išnaudojimas, apie tai informuoti Kaišiadorių rajono savivaldybės Vaiko teisių apsaugos skyrių.

2.20. Sumažėjus vaikų skaičiui grupėse (vasaros ir kitų mokinių atostogų metu), jungiamos įvairaus amžiaus tarpsnių grupės.
2.21. Įstaiga darbą vasaros laikotarpiu organizuoja vadovaujantis Kaišiadorių rajono savivaldybės administracijos direktoriaus 2019-04-26 įsakymu Nr. V1E-389 patvirtintu „Švietimo įstaigų, vykdančių ikimokyklinį bei priešmokyklinį ugdymą darbo organizavimo vasaros laikotarpiu tvarkos aprašu“. 

2.22. Nutraukus sutartį ir pilnai atsiskaičius su mokykla, nedelsiant išregistruoti vaiką iš Duomenų bazės ir išduoti reikalingus dokumentus.
3. Mokinio atstovas įsipareigoja:

3.1. Bendradarbiauti su pedagogais ir Mokyklos vadovybe koreguojant ir kontroliuojant vaiko ugdymąsi ir elgesį.

3.2. Neprieštarauti, kad jo vaikas būtų tiriamas ir ugdomas Mokyklos specialistų ir, esant reikalui,  nukreipiamas į Kaišiadorių pedagoginę psichologinę tarnybą.
3.3. Talkinti ugdymo institucijai tvarkant jos aplinką, organizuojant renginius ir jų metu (nuo renginio pradžios iki pabaigos) už vaikų saugumą atsako tėvai (globėjai, rūpintojai). (Papildyta 2023-08-25 direktoriaus įsakymu IS-57).
3.4. Supažindinti vaiką ugdančius mokytojus, dirbančius pagal ikimokyklinio ugdymo programą, su vaiko ugdymo šeimoje ypatumais.

3.5. Siekti vaiko ugdymo perimamumo ir tęstinumo. 

3.6. Užtikrinti vaiko punktualų ir reguliarų įstaigos lankymą (atvedama nuo 7.00 iki 8.00 val., pasiimama iki 17.30 val.

3.7. Sveikatos pažymą (forma Nr. 027-1/a, vadovaujantis LR SAM 2019-07-31 raštu Nr. (5.2.3.-302)10-4826) ir kitą būtiną informaciją pateikti Mokyklai ne vėliau kaip pirmą ugdymo įstaigos lankymo dieną. 

3.8. Susirgus vaikui, tėvai (globėjai, rūpintojai) nedelsiant privalo informuoti  vaiką ugdantį mokytoją telefonu arba el. dienyne „Mūsų darželis“.
3.9. Mokytojui ar sveikatos priežiūros specialistui įtarus ar pastebėjus, kad vaikas turi ligos požymių (sutarties p. 2.16), tėvai privalo nedelsiant paimti vaiką iš ugdymo įstaigos.
3.10. Į ugdymo įstaigą vaiką atvesti tik sveiką, švarų, aprengtą tvarkingais, švariais ir patogiais drabužiais. Esant tinkamoms oro sąlygoms, neprieštarauti jo išvedimui į lauką, pasirūpinti atsarginiais sezoniniais drabužiais ir apavu.

3.11. Vaikui neatvykus į darželį, tą pačią dieną (iki 8.30) val. pranešti grupės mokytojui vaiko nelankymo priežastis.

3.12. Dalyvauti tėvams skirtuose renginiuose, savivaldos institucijų veikloje. 

3.13. Laikytis įstaigoje galiojančių vidaus darbo tvarkos taisyklių, laikytis draudimo įstaigos teritorijoje rūkyti.
3.14. Neleisti vaikui neštis į ugdymo įstaigą vertingų ir pavojingų daiktų (mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.).

3.15. Laikytis šios sutarties punkte 2.21 nurodyto dokumento direktyvų.
3.16. Laiku mokėti įstaigos steigėjo nustatytą mokestį už vaiko išlaikymą (maitinimą ir nustatyto dydžio mokestį ugdymo reikmėms) ikimokyklinėje įstaigoje iki kiekvieno mėnesio 25 dienos.

3.17. Atlyginti Mokyklai vaiko padarytą materialinę žalą.

3.18. Išvykstant iš ugdymo įstaigos laiku atsiskaityti už suteiktas paslaugas.
3.19. Mokinio atstovas sutinka su vaikų asmens higienos ir švaros patikrinimo procedūromis (įtarus utėlėtumą, niežus ir kt.).

3.20. Raštu išreikšti savo poziciją dėl ugdytinio atvaizdo viešinimo – Sutarties priedas Nr.1 (pridedama).
3.21. Esant ekstremaliai situacijai (COVID-19, gripo ir kt. epidemija), Lietuvos Respublikos Vyriausybės ar savivaldybės sprendimu paskelbus ekstremalią situaciją, karantiną Lietuvoje ir/arba Kaišiadorių rajone, griežtai laikytis Lietuvos Respublikos Vyriausybės ir/arba Kaišiadorių rajono savivaldybės sprendimų ir/arba rekomendacijų mokyklos teritorijoje.

3.22. Jei vaikui vadovaujantis Švietimo įstatymo Nr. I-1489  2, 7, 8, 24, 36, 47 ir 67 straipsnių pakeitimo įstatymo 2 straipsnio 2 dalimi yra skirtas privalomas ikimokyklinis ugdymas, tai vadovaujantis švietimo, mokslo ir sporto ir socialinės apsaugos ir darbo ministrų patvirtinto Privalomo ikimokyklinio ugdymo nustatymo ir skyrimo tvarkos aprašo 13 punktu, vaiko tėvai (globėjai) privalo užtikrinti vaiko punktualų, reguliarų mokyklos lankymą (jei vaikas negali atvykti į mokyklą, nedelsiant turi informuoti grupės mokytoją(as)) ir kitų šioje Sutartyje nurodytų pareigų vykdymą. Esant piktnaudžiavimui, Mokyklos direktorius privalo kreiptis į Valstybės vaiko teisių apsaugos ir įvaikinimo tarnybą.
3.23. Laikytis ir vykdyti visus Mokyklos tarybos priimtus sprendimus ir šios sutarties susitarimus, jei jie neprieštarauja Lietuvos Respublikos įstatymas, Švietimo ir mokslo ministro įsakymams, Lietuvos Respublikos Vyriausybės ir steigėjo norminiams teisės aktams.
III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

4. Sutartis įsigalioja nuo jos pasirašymo dienos ir galioja iki vaikui sueis 5 metai ir/ar jis baigs ikimokyklinio ugdymo programą (mokslo metai prasideda rugsėjo 1 d. ir baigiasi rugpjūčio 31 d.). 

5. Sutartis gali būti nutraukta atskiru rašytiniu šalių susitarimu, kuris yra neatsiejama šios sutarties dalis.
IV. ŠALIŲ ATSAKOMYBĖ

6. Mokykla gali nutraukti šią sutartį, kai Mokinio atstovas nevykdo sutartyje nustatytų sąlygų.
7. Sutarties nutraukimas neatleidžia Mokinio atstovo nuo pareigos atsiskaityti su Mokykla už vaiko išlaikymą ikimokyklinėje įstaigoje iki sutarties nutraukimo.

8. Mokinio atstovas atlygina visas Mokyklos išlaidas, susijusias su įsiskolinimo, atsiradusio Mokinio atstovui vėluojant mokėti už vaiko išlaikymą ikimokyklinėje įstaigoje, išieškojimu.

9. Mokinio atstovas gali nutraukti šią sutartį, kai Mokykla nevykdo šioje sutartyje nustatytų sąlygų.
V. GINČŲ SPRENDIMAS

10. Ginčytini ugdymo proceso organizavimo, įstaigos veiklos, sutarties pažeidimo klausimai sprendžiami  Mokyklos Taryboje, atskirais atvejais tarpininkaujant Kaišiadorių rajono savivaldybės administracijos švietimo, kultūros ir sporto skyriaus atstovui arba apskundžiami LR administracinių bylų teisenos įstatymo nustatyta tvarka.

11. Sutartis sudaryta vadovaujantis Lietuvos Respublikoje veikiančiais įstatymais, 2 egzemplioriais (po 1 kiekvienai šaliai), turinčiais vienodą juridinę galią.
Sutarties šalių parašai:

                                           Direktorė    Alma Reklaitienė
Mokyklos atstovas         ____________________________________                                     
  _________________

          

 (vardas, pavardė) 

                              (parašas)
A.V.

Mokinio atstovas          ____________________________________                                 
 __________________               

                                                                           (vardas, pavardė)                                                                                                 (parašas)

